Beste aldetik, atalburu eta bulegoburuen hornidurarako arau berria aurkeztu da. Aurreko arauarekin konparatuta nabarmen aurreratuagoa da, gehienbat langileon parte-hartzearen arloan bai eta ereduan ere, non gaitasuna, berdintasuna eta meritua saritzen diren. LABek zentzu horretan proposamen ugari aurkeztu zuen, baina guztiak ez dira onartu. Gobernuak adierazi duenez, horiek aurrera eramateko Estatutoa bera ere aldatu beharko litzateke. Horregatik, hain zuzen ere, eskatu dugu horren aldaketa azkartzea gure proposamen guztiak sartu ahal izateko, funtzio publikoa demokratizatzeko bidean.